Σπαγγέτι aglio e olio (βίντεο)
H πιο λιτή ιταλική μακαρονάδα γίνεται μόνο με τα υλικά του τίτλου της: σκόρδο και λάδι. Ο Χριστόφορος Πέσκιας έκανε και ορισμένες αρωματικές προσθήκες.
500 γρ. σπαγγέτι, 1 καυτερή πιπερίτσα φρέσκια, πολύ ψιλοκομμένη, 2 μεγάλες σκελίδες σκόρδο λιωμένες, 40 ml ελαιόλαδο, αλάτι, πιπέρι φρεσκοτριμμένο, ξύσμα από 1 λεμόνι, λίγος χυμός λεμόνι (1 κουτ. σούπας) , λίγο φρέσκο δενδρολίβανο, ψιλοκομμένο (ή 1 κουτ. γλυκού ξερό, καλά κοπανισμένο), τα φύλλα από 1/3 μάτσο μαϊντανό, ψιλοκομμένα, λίγη παρμεζάνα τριμμένη για το σερβίρισμα (περίπου 150 γρ.)
Για να ετοιμάσουμε σπαγγέτι aglio e olio αρχικά σε μια κατσαρόλα με άφθονο αλατισμένο νερό που κοχλάζει, βράζουμε τα σπαγγέτι για 1 λεπτό λιγότερο από όοο αναγράφεται στη συσκευασία. Παράλληλα σε ένα μεγάλο τηγάνι ζεσταίνουμε το λάδι σε μέτρια προς δυνατή φωτιά και σοτάρουμε για 10 δευτερόλεπτα το σκόρδο και την πιπερίτσα. Αν θέλουμε προσθέτουμε τον χυμό και το ξύσμα του λεμονιού και το  δεντρολίβανο.Προσθέτουμε τα σπαγγέτι, κατευθείαν από την κατσαρόλα με πιρούνα μαζί με το λιγοστό νερό που θα μεταφέρουν, αν θέλουμε τον μαϊντανό και αλατοπιπερώνουμε. Ανακατεύουμε καλά για 1 λεπτό και μοιράζουμε στα πιάτα. Πασπαλίζουμε αν θέλουμε, με παρμεζάνα και σερβίρουμε τα σπαγγέτι aglio e olio. 
Ζυμαρικά,Χορτοφαγικά